Najeriya: Gurbacewar muhalli a yankin Niger Delta | Siyasa | DW | 15.03.2018
Najeriya: Gurbacewar muhalli a yankin Niger Delta
Kungiyar ta Amnesty International ta ce ta dau lokaci tana tuntuba da kuma sa wasu kafofin kimiyya bincike na kwakwaf kan yanayin tsiyayar man fetir a yankin Niger Delta wanda ya gurbata muhalli. Kungiyar ta ce sakamako ya nuna cewar manyan kamfanoni biyu musamman su Shell da Eni na aikata mummunar barna ta fannin haddasa tsiyayar mai yayin ayyukansu na fidda danyan mai a yankin. Bayan haddasa tsiyayar ta mai, kuma kamfanonin kan yi jan kafa wajen kokarin ziyartar inda aka gano mai din na tsiyaya don su yi abin da ya kamata kan lokaci.
Kamfanonin na Shell da Eni sun yi ta nanata cewar suna iya bakin kokari wajen kare afkuwar tsiyayar man daga ayyukan da suke yi na hako danyan mai, tare da alakanta tsiyayar ta mai da halayyar 'yan satar danyen man. Kungiyar ta Amnesty ta ce kungiyoyin na Shell da Eni ba sa nuna kulawa sosai kan tsiyayar mai da suke haddasa kuma hakan ya na nakasu ga al'ummomin yankin wadanda gonakinsu suka shafu abin da ya janyo cikas ga harkokin noma da kamun kifi.
Najeriya:Gurbacewar muhalli a yankin Naija Delta
Hira da Nura Umar Kura masanin muhalli a Najeriya
Permalink https://p.dw.com/p/2uP0H
Amnesty ta bukaci kare hakkin bil Adama a Najeriya 31.05.2019
Najeriya na da dama a karkashin sabuwar gwamnatin shugaba Muhammadu Buhari ta dakile yadda ake cigaba da take hakkokin bil adama da cin zarafin ‘yan Najeriya.